alexandrainst/scandi-wiki huggingface dataset:
Liste over ordførere i Alstahaug

Liste over ordførere i Alstahaug kommune i Nordland.

Eksterne lenker 
 Valg 2003 – Alstahaug (NRK)
 Valg 2007 – Alstahaug (NRK)

 
Alstahaug
Alex Cropley

Alexander James Cropley (født 16. januar 1951 i Aldershot i England) er en tidligere fotballspiller som nå arbeider som drosjesjåfør i Edinburgh, Skottland.

Cropley begynte sin karriere i Hibernian FC i Leith i Edinburgh i Skottland. Han ble kjent for sitt altoppofrende og hardtarbeidende midtbanespill og var å se i flere direktesendte tippekamper på NRK i siste halvdel av 1970-tallet. Han figurerte på Hibernian-laget på 1970-tallet som ble kjent som «Turnbull’s Tornadoes», oppkalt etter manageren Eddie Turnbull. Mens han spilte for Hibernian, deltok han i én skotsk FA-cupfinale og vant den skotske ligacupen i 1972. Alex Cropley spilte i alt 125 kamper og scoret 29 mål for Hibernian mellom 1968 og 1974. Selv om Cropley ble født i det sørlige England, hadde han gjennom et par skotske forfedre lov til å spille for Skottland, og han spilte to A-landslagskamper for Skottland mot Belgia og Portugal i 1971.

Sent på året i 1974 meldte Alex Cropley overgang til London-klubben Arsenal, der slet han imidlertid med å få spilletid, i hovedsak på grunn av skader. Han hadde sin Arsenal-debut mot Carlisle United den 7. desember 1974, men brakk benet i en kamp borte mot Middlesbrough i januar 1975 og brakk det på nytt rett etter at han kom tilbake. Han var tilbake for å spille 22 kamper i 1975/1976-sesongen, men maktet ikke å bli fast på Arsenals førstelag. Han ble solgt til Aston Villa i Birmingham i september 1976, etter å ha spilt totalt 34 kamper og scoret fem mål for Arsenal.

Som Aston Villa-spiller deltok han blant annet i en minneverdig seier over det store Liverpool-laget på 1970-tallet, men igjen ble han et offer for alvorlige skader, og han brakk benet den 10. desember 1977, bare noen få måneder etter å ha spilt og vunnet ligacupen for Aston Villa i en finale mot Everton. Totalt spilte han 67 ligakamper for Aston Villa og scoret syv ligamål. Alex Cropley gikk så på et låneopphold til Newcastle United (tre kamper i 1980), og spilte deretter for den kanadiske klubben Toronto Blizzard (15 kamper, to mål i 1981), før han avsluttet karrieren i Portsmouth i 1981/1982-sesongen med ti kamper og to mål. Han la skoene på hylla som 31-åring i 1982, i stor grad på grunn av skadeproblemer. Sønnen Jordan Cropley (også han er midtbanespiller) var i A-lagsstallen til Hibernian F.C., men ble fristilt av manager John Hughes i juni 2009.

Referanser

Eksterne lenker 
 

Engelske fotballspillere
Fotballspillere for Hibernian FC
Fotballspillere for Arsenal FC
Fotballspillere for Aston Villa FC
Fotballspillere for Newcastle United FC
Fotballspillere for Toronto Blizzard
Fotballspillere for Portsmouth FC
Personer fra Aldershot
Fødsler i 1951
Urædd Stadion

Urædd stadion (etablert 1906 i Porsgrunn) var en norsk idrettsarena, mest for fotball og friidrett.

Det ble brukt  mest av bylaget IF Urædd (etablert 1896) som erstatning for nedre Frednes og det midlertidige Vallermyrene.  Benevnt Uræd's sportsplass ble anlegget tatt i bruk 1906 og var  i sin tid en av landets aller fineste fotballbaner.  Et kretsmesterskap i friidrett ble umiddelbart arrangert.

Arenaen var  ferdig til Porsgrunn 100-årsjubileum som kjøpstad i 1907 da byen fikk arrangere finalen i Norgesmesterskapet i fotball for herrer 1907 med 4 000 tilskuere til stede. Det nye stadion ble videre brukt til finalen i Norgesmesterskapet i fotball for herrer 1913 med 5 000 tilskuere. Anlegget ble solgt fra kommunen til klubben for kroner 5 200 i 1911, men overtatt av den finansielle redningsmann Finn C. Knudsen i 1919.

Etter at klubben i 1917 etablerte egen friidretts-avdeling ble der i 1920 laget en 377.5 m løpebane, en av Skandinavias beste.  NM i 5000 meter og 5-kamp ble avholdt i 1931 (og i 1946), etterfulgt av internasjonalt stevne i 1932.  Byen fikk arrangere finalen i Norgesmesterskapet i fotball for herrer 1937 og bygde betongtribuner slik at antall baner ble utvidet til fem eller seks.  Den endelige tilskuerrekorden er derfor 17000 fra cupfinalen mellom Mjøndalen IF og Odd Grenland i Norgesmesterskapet i fotball for herrer 1937, avholdt den 17. oktober 1937.

Her avholdte man fra 1937 de kjente Beha-stevnene, sponset av  IF Urædd's klubbsponsor Beha-Hedo,  med gode resultater fra blant andre Berit Berthelsen i 1967. I 1972 hadde man stjerneshow med flere verdensstjerner. Byens hovedarena der bak jernbane-stasjonen ble overasfaltert og flyttet til Kjølnes like ved i 1979. I 2007 ble der bestemt at 100 boliger skulle bygges på gamle Urædd stadion.

Referanser

Sport i Porsgrunn
Fotballstadioner i Norge
Idrettsanlegg i Vestfold og Telemark
Byggverk i Porsgrunn
Omaniidae

Corallocoris
 Omania

Omaniidae er an familie som tilhører tegene, en gruppe av nebbmunner. De lever i fjæra og er aktive ved fjære sjø.

Totalt er det beskrevet fem eller seks arter fordelt på to slekter.

Utseende 
Små (1 – 2 mm) teger, mørke eller blåaktige. Fasettøynene er svært store og utstående, punktøynene er flate. Hodet har en markert "hals". Pronotum er rektangulært, mye bredere enn langt. De mangler bakvinger og kan følgelig ikke fly. Bakbeina er tilpasset for hopping.

Levevis 
Omaniidae lever i fjæra. De leter etter bytte mellom alger ved fjære sjø, når sjøen flør, gjemmer de seg i sprekker i fjellet og puster trolig i luftbobler som er fanget i sprekkene. De lever trolig av små virvelløse dyr som finnes i fjæra, for eksempel spretthaler, midder, isopoder og biller i familien fjærvinger (Ptiliidae).

Systematisk inndeling 

Familien   er systematisk plassert i gruppen Leptopodomorpha, sammen med: Saldidae, Leptopodidae og Aepophilidae

Et latinsk familienavn ender med ...idae, og et navn på en overfamilie på  ...oidea.

 Nebbmunner (Hemiptera)
 delgruppe plantesugere (Homoptera) (parafyletisk)
 delgruppe teger (Heteroptera) 
 gruppe Leptopodomorpha
 familien Omaniidae
 slekten Corallocoris Cobben, 1970 – Sørøst-Asia, Australia, Oseania og Japan
 Corallocoris aldabrae Cobben – øyer i Det indiske hav
 Corallocoris marksae (Woodward, 1958) – Australia og Oseania
 Corallocoris nauruensis (Herring & Chapman) – Mikronesia
 Corallocoris satoi (Miyamoto) – Japan
 slekten Omania
 Omania coleoptera Horváth – fra kysten av Oman
 Omania australiensis China & Hoberlandt – Australia, usikkert hva denne er. Muligens et synonym for Corallocoris marksae.

Kilder 
 Australian Faunal Directory – Omaniidae (2002)

Eksterne lenker 
 
 Norsk Entomologisk forening – for deg som vil lære mer om insekter.
 Bilde av "Omania australiensis" : 

Teger
Elvdalen

Se også Stor-Elvdal og Alvdal (Lille-Elvdal).

Elvdalen er et dalføre og grendelag lengst vest i Engerdal kommune i Innlandet. Dalen omkranser Femundselva som har sitt opphav i innsjøen Galtsjøen og renner sydover gjennom dalen og videre inn i Trysil kommune, hvor den bærer navnet Trysilelva. Fra Galtsjøen flyter elven først gjennom et langstrakt og åpent landskap dominert av furukledte moer og myrer, uten særlige fjellformasjoner i synlig omkrets. Elvdalen ansees å starte ved Femundsundet, mellom Ørsjøvola og Ulvåberget, men noen dal er det ikke å oppfatte før inngangen til Søre Elvdal ved Snerta. Fra Husfloen og videre over kommunegrensen mot Trysil i syd blir dalsidene markert brattere med fjelltopper over 1200 meter både på øst- og vestsiden av dalen. Elvdalen følger Trysilelva til den renner sammen med Engera litt syd for innsjøen Engeren.
 
Grender som sokner til Elvdal er fra syd Husfloen, Nymoen (Kirkemoen), Snerta, Høyberget og Granberget, og hovedgrenda har et flott kirkebygg i Søre Elvdal kirke. Tidligere var jord- og skogbruk hovednæringene i Elvdal, men det er nå kun noen få produktive gårder igjen i drift. Elvdalen er et kjent område for naturopplevelser og fiske om sommeren, og dalen har også mange gode moltemyrer. Hvert år, den første weekenden i juli arrangeres Sportsfiskefestivalen i Elvdalen. 

Man regner med at det har vært bosetting i Elvdal fra steinalderen, men dette har man ikke konkrete bevis på. Derimot er det gjort flere funn fra tidlig vikingtid, blant annet sverd, pilespiss, økseblad og glassperler. Flere av disse gjenstandene ble funnet i en branngrav ved Husfloen i Søre Elvdal. Dette stedet ble i 2008 markert ved å opprette minnestein og minnetavle. Dersom man ser på bosetting i nyere tid, regner man at Elvdalen ble bosatt og områder bygslet fra ca. 1750. 

Elvdalen og nabodalføret Engerdalen hørte før 1911 til Ytre Rendal herred (og sogn), men ble dette året skilt ut og dannet sammen med deler fra Trysil, Øvre Rendal og Tolga det nye herredet Engerdal.

Engerdals geografi
Bosetninger i Engerdal
Meletsja

Meletsja (russisk: Меле́ча) er en elv i Tver oblast i Russland. Den er 95 kilometer lang og har et nedbørfelt på  Den har en middelvannføring på 

Meletsja har utspring nær landsbyen Staroje Sandovo. Elven renner sammen med Mogotsja og danner elva Osen, som kort tid etter munner ut i Mologa. Den er isdekt fra slutten av november til begynnelsen av april.

Referanser 

Elver i Tver oblast
Osen (elv)

Osen (russisk: О́сень) er en elv i Tver oblast i Russland og en av sideelvene til Mologa fra høyre. Elven er 8,7 kilometer lang og har et nedbørfelt på 

Elven oppstår der elvene Meletsja fra høyre og Mogotsja fra venstre renner sammen og munner ut i Mologa, i nedbørfeltet til Volga, etter bare 9 km. Osen er 50-60 meter bred. Den er isdekt fra slutten av november til begynnelsen av april. 

Osen munner ut i Mologa nær landsbyen Jeski.

Referanser 

Elver i Tver oblast
Steinerskolen (tidsskrift)

Steinerskolen er et norsk/dansk pedagogisk og kulturelt tidsskrift for steinerskolebevegelsen i Norge og Danmark. Tidsskriftet har sine røtter i et pedagogisk tidsskrift utgitt av det antroposofiske miljøet i Bergen fra 1938, Mennesket, og et tidsskrift utgitt ved steinerskolen i Oslo fra 1952, Ny skole.

Tidsskriftet i Bergen fikk i 1946 navnet Mennesket, pedagogisk kulturelt tidsskrift, og hadde lesere i hele Norden. Ernst Sørensen var den første redaktøren, og etter 11 år overtok Nils Gustav Hertzberg. Senere var Torger Holtsmark, Jon Moen, Jørgen Smit og Sissi Tynæs redaktører.

Tidsskriftet i Oslo var en viktig faktor i gjenoppbyggingen av steinerskolen i Oslo etter de vanskelige krigsårene. Den første redaktøren var Jens Bjørneboe, og tidsskriftet hadde som ambisjon å allmenngjøre og bringe skolens pedagogiske grunnlag inn i tiden. Da steinerskolen i Oslo flyttet til Hovseter i 1962 ble tidsskriftets navn endret til Steinerskolen, og i 1977 ble tidsskriftet Steinerskolen slått sammen med Mennesket. I 2002 ble Steinerskolen et nordisk tidsskrift som utgis av steinerskolebevegelsene i Norge og Danmark.

Norske redaktører etter Jens Bjørneboe har vært Dan Lindholm, Svein Bøhn, Arve Mathisen, Hans Tarjei Skaare, Eli Tronsmo og Ninon Onarheim. Danske redaktører, fra 2002, har vært Irmelin Stockmarr (2002–2006) og Birgitte Ravn Olesen (2006–2014) og Randi Pisani (2014 -).

Opplaget er på 8 300 og bladet utkommer hvert kvartal.

Eksterne lenker
 https://web.archive.org/web/20181205071323/https://tidsskriftet.steinerskolen.no/

Norske tidsskrifter
Danske tidsskrifter
Antroposofi
B-gjengen (supporterklubb)

B-Gjengen er Bryne Fotballklubbs offisielle supporterklubb. B-Gjengen ble stiftet i 1992 som Bryne supporterklubb. I 1998 skiftet de navn til B-Gjengen.
 
Supporterklubbens motto er Ett liv, én klubb

Eksterne lenker
 B-Gjengen Bryne F.K.-supporterklubb

Supporterklubber for fotballag i Norge
Bryne Fotballklubb
Etableringer i 1992
Ray Shulman

Raymond «Ray» Shulman (født 8. desember 1949 i Portsmouth) er en engelsk musiker og den yngste av tre brødre som siden ble en del av den innovative britiske progrockgruppen Gentle Giant.

Shulman var under innspillingsdagene til bandet regnet som en undervurdert bassgitarist, og hans virtuositet er ofte sammenlignet med populære bassister som Chris Squire i Yes. Likevel var han også tilpasningsdyktige til andre instrumenter på lik måte som Mike Rutherford i Genesis. Shulman brukte ofte å doble på fiolin, blokkfløyte, trompet samt akustiske og elektriske gitarer. Han og keyboardist Kerry Minnear komponerte og skrev mye av musikken for Gentle Giant.

Shulman var medlem av Gentle Giant fra starten i 1970 til den siste turneen i 1980. Han gikk videre til å bli en suksessfull plateprodusent på slutten av 1980-tallet, og arbeidet mye med The Sugarcubes, The Sundays og Ian McCulloch blant flere. Han var også medlem av Simon Dupree and the Big Sound fra 1966 til 1969.

Referanser

Eksterne lenker   
 
 
 Groove.no – Biografien til Ray Schuman

Engelske bassister
Engelske gitarister
Engelske sangere
Britiske trompetister
Britiske fiolinister
Multiinstrumentalister
Gentle Giant-medlemmer
Personer fra Portsmouth
The Secret World

The Secret World (TSW) er et videospill som er utviklet av norske Funcom. TSW er Funcoms tredje MMORPG etter Anarchy Online og Age of Conan. TSW ble først annonsert 11. mai 2007, men ryktene om spillet begynte da Funcom startet en viral markedsføringskampanje den 6. mai som spiller på mystikken i spillets handling.
Spillet ble først påbegynt i  2002, men produksjonen ble utsatt flere ganger på grunn av andre spillanseringer som Drømmefall og Age of Conan.

100 stemmeskuespillere deltar i spillet.

Spillet har hatt flere navn i utviklingsperioden som Cabal og The World Online.

Handling 
Handlingen i spillet tar plass i nåtid og tar i bruk virkelige steder rundt omkring i verden. Det bygger på konspirasjonsteorier og bakgrunnshistorien spenner langt tilbake i tid. Spillet blander også det virkelige med det overnaturlige slik Funcom har gjort i tidligere spill som Den lengste reisen og oppfølgeren Drømmefall.

Man starter opp med å velge en karakter og en gruppetilhørighet. De tre ulike gruppene er Illuminati (med base i Brooklyn, New York), Templars (med base i London) og Dragons (med base i Seoul).

Handlingen utspiller seg også i blant annet Egypt, Transilvania, Venezia og Tokyo.

Mottagelse 
Spillet er gjennomgående blitt mottatt med gode omtaler.

Referanser

Eksterne lenker 
 

Windows-spill
Xbox 360-spill
MMORPG
Eventyrspill
Videospill utviklet av Funcom
Videospill utviklet i Norge
ChristenUnie – Staatkundig Gereformeerde Partij

ChristenUnie – Staatkundig Gereformeerde Partij (KristenUnionen – Reformerte Samfunnsparti) var en valgallianse mellom de to kulturkonservative, protestantiske partiene ChristenUnie og Staatkundig Gereformeerde Partij. Begge partiene er euroskeptiske og sosialkonservative. Mellom 2001 og 2009 utgjorde alliansen en felles partigruppe innen Europaparlamentet, men etter Europaparlamentsvalget i 2009 ble dette samarbeidet oppløst, da de to partiene valgte å slutte seg til to forskjellige partigrupper i parlamentet.

Eksterne lenker
 ChristenUnie–SGP

Tidligere politiske partier i Nederland
Politiske partier etablert i 2001
Politiske partier nedlagt i 2009
2001 i Nederland
2009 i Nederland
Tracey Ullman

Tracey Ullman (født 30. desember 1959 i Slough, Buckinghamshire) er en britisk skuespiller, sanger, dramatiker og forfatter.

Hun hadde eget show i USA, The Tracey Ullman Show, fra 1987 til 1990. Hun hadde flere hits på 1980-tallet som sanger, blant andre «Breakaway», «They Don't Know», «Sunglasses» og «Move Over Darling». Hun har vunnet mange priser, blant andre en Golden Globe Award for beste skuespiller i en TV-serie, syv Emmy Awards og syv American Comedy Awards.

Diskografi 
 You Broke My Heart In 17 Places UK #12 US #34 (1983)
 You Caught Me Out UK #92 (1984)
 The Corpse Bride Soundtrack (2005)

Filmografi 
 Mackenzie (1980) TV Series — Lisa MacKenzie
 Three of a Kind (1981) TV Serie
 Happy Since I Met You (1981) (TV) — Karen A Kick Up the Eighties (1981) TV Serie 
 Give My Regards to Broad Street (1984) — Sandra Plenty (1985) — Alice Park Girls On Top (1985) TV Series — Candice Valentine (1985)
 Jumpin' Jack Flash (1986) — Fiona The Tracey Ullman Show (1987) — 
 I, Martin Short, Goes Hollywood (1989) (TV) — Tina Wise I Love You to Death (1990) — Rosalie Boca Tracey Ullman: A Class Act (1992) (TV) — 
 Death Becomes Her (1992) – Toni 
 Happily Ever After (1993) (stemme) — Thunderella and Moonbeam Robin Hood – Helter i strømpebukser (1993) — Latrine Household Saints (1993) — Catherine Falconetti Tracey Ullman Takes On New York (1993) (TV) — 
 I'll Do Anything (1994) — Beth Hobbs Bullets Over Broadway (1994) — Eden Brent Prêt-à-Porter (1994) — Nina Scant The Little Lulu Show (1995) TV Serie — Lulu 
 Tracey Takes On... (1996)
 Ally McBeal (1997–2000) — Dr Tracey Clark
 C-Scam (2000) Panic (2000) — Martha Small Time Crooks (2000) — Frenchy Visible Panty Lines (2001) TV Serie
 Tracey Ullman in the Trailer Tales (2003) (TV) — Ruby Romaine/Svetlana/Pepper Kane A Dirty Shame (2004) — Sylvia Stickles Tracey Ullman: Live and Exposed (2005)
 The Cat That Looked at a King (2004) (Video) (stemme) — The Cat
 Corpse Bride (2005) (stemme) — Nell Van Dort/Hildegarde
 Kronk's New Groove (2005) (Video) (stemme) — Ms. Birdwell
 Once Upon a Mattress (2005) (TV) — Princess Winnifred
 I Could Never Be Your Woman (2007) — Mother Nature
 Dawn French's Girls Who Do Comedy Three part TV-serie (2006)
 The Tale of Despereaux (2008) (stemme) — Mig
 Tracey Ullman's State of the Union (2008) TV Serie

Referanser

Eksterne lenker 
 

Engelske sangere
Engelske skuespillere
Engelske komikere
Personer fra Slough
Skuespillere fra USA
Komikere fra USA
Sangere fra USA
Arkitekturåret 1922

Arkitekturåret 1922 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1922.

Bygninger
 Monument for den tredje internasjonalen, designet av Vladimir Tatlin, blir kansellert.
  Wrigley bygningen i Chicago, Illinois, USA blir fullført.
 Byggingen av Los Angeles Central Library i Los Angeles, California, USA påbegynnes.
 Lincolnmonumentet i Washington, D.C., USA blir innviet.

Priser 
 AIA-gullmedaljen – Victor Laloux
 Royal Gold Medal – Thomas Hastings
 Prix de Rome, arkitektur: (ukjent).
 Sundts premie – Nicolai Beer for Industrigata 21

Fødsler

Dødsfall
Arkeologiåret 2007

Arkeologiåret 2007 er en oversikt over blant annet utgravninger, fødte og avdøde personer med tilknytning til arkeologi i 2007.

Utforskninger  
 Riksantikvaren i samarbeid med Borgarsyssel Museum begynner restaurering og ny georadarundersøkelse av ruinene ved Værne kloster, Rygge.

Utgravninger 
 Steinalderboplassen Pauler I ble undersøkt, og viste seg å være ca. 10 400 år gammel. 
Skipsvrak fra Sør-Kina-havet

Publikasjoner

Funn
 15. januar: I en grop som ble benyttet til gravsted fra Jeulmun keramikk perioden 2000 f.kr. ble det funnet skjeletter av to mennesker som omfavner hverandre i døden. Funnet ble gjort i Ando-ri Site i Yeosu, Sør-Korea.
 16. januar: En fossilt menneskelig hodeskalle ble funnet ved Pestera cu Oase i Romania. Den ble datert til å være 35 000 år gammel og beskrives til å ha blandingstrekk, både fra moderne Homo sapiens og eldre greinene av Homo slekten (Menneskeslekten).
19. juli: Depotfunnet ved Harrogate, funnet i januar, blir offentliggjort.
3. august: Meksikanske arkeologer offentliggjør oppdagelsen av hva som er antatt å være graven til Aztec-herskeren Ahuitzotl.
Kuppelgraven i Rehov, Israel
Spartia-tempelet, Hellas
Asthall depotfunn (Antas nedgravd ca. 1526).

Priser
Larissa Bonfante mottar Gullmedalje for fremragende innsats innen arkeologi av Archaeological Institute of America (AIA).

Andre hendelser

Dødsfall
 27. februar - Svein Molaug, norsk marinarkeolog og direktør for Norsk Sjøfartsmuseum fra 1956 til 1984 (født 1914)
 11. mars – Jørgen Meldgaard, dansk arkeolog, museumsinspektør og Grønlandsforsker (født 1927)
 26. april – Roger Blidmo, svensk arkeolog og dataentreprenør (født 1951)
 19. mai – Antonio Frova, italiensk arkeolog (født 1914)
 14. juni – Peter Ucko, engelsk arkeolog (født 1938)
 13. juli – Paul Faure, fransk arkeolog og filolog (født 1916)
 21. august – Volkmar Fritz, tysk bibelarkeolog (født 1938)
 26. oktober – Arne Skjølsvold, norsk arkeolog, forskningssjef ved Kon-Tiki-museet (født 1925)

Referanser

Se også
Pau Gasol

Pau Gasol i Sàez er en profesjonell spansk basketballspiller for det amerikanske NBA-laget Milwaukee Bucks. Gasol spiller også, som sin bror Marc, på det spanske landslaget i basketball.

Han var flaggbærer under åpningen av Sommer-OL i London i 2012.

Europeisk spill 
Pau Gasol startet med å spille i posisjonen som point guard som syvåring, men da han ble tolv fikk han sin nåværende posisjon som power forward.

Han dro senere og spilte ungdomsskolebasketball i USA før han kom tilbake til Spania for å spille profesjonelt for FC Barcelona.

NBA-karriere 
Pau Gasol ble trukket opp til NBA i draftet i 2001 av Atlanta Hawks som nummer tre totalt i første runde, men ble byttet direkte til Memphis Grizzlies mot Shareef Abdur-Rahim.

I Memphis Grizzlies spilte Gasol fra 2001 til 2008 med stor suksess.

I 2008 ble han byttet til Los Angeles Lakers der han har gjort stor suksess med andre superstjerner som Kobe Bryant og Lamar Odom.

Tidligere lag

Utmerkelser

Statistikker fra NBA-karrieren

Tegnforklaring

Sesongen

Sluttspillet

Referanser

Eksterne lenker 
 
 
 
 
  

Spanske basketballspillere
Medaljevinnere under Sommer-OL 2008
Deltakere for Spania under Sommer-OL 2008
Basketballspillere under Sommer-OL 2008
Medaljevinnere under Sommer-OL 2012
Deltakere for Spania under Sommer-OL 2012
Basketballspillere under Sommer-OL 2012
Deltakere for Spania under Sommer-OL 2016
Basketballspillere under Sommer-OL 2016
Deltakere for Spania under Sommer-OL 2020
Basketballspillere under Sommer-OL 2020
Personer fra Barcelona
Medaljevinnere under Sommer-OL 2016
Olympiske medaljevinnere i basketball
IOK-medlemmer
Tēvzemei un Brīvībai/LNNK

Tēvzemei un Brīvībai/LNNK («For fedreland og frihet/LNNK», TB/LNNK) er et høyreorientert, nasjonalkonservativt, parti i Latvia. Partiet er den fremste eksponenten for latvisk nasjonalisme og en ekskluderende politikk ovenfor statsløse og russisktalende. 

Det nåværende partiet blei etablert i 1993 under navnet Tēvzemei un Brīvībai. I 1997 blei partiet slått sammen med Latvias nasjonale uavhengighetsbevegelse (LNNK) og fikk deretter sitt nåværende navn. Partiet har deltatt i de fleste regjeringene fra desember 1995 fram til nå og hadde statsministeren fra august 1997 til oktober 1998. I Europaparlamentet er partiet medlem i Union for Europe of the Nations.

Eksterne lenker 
 

Politiske partier i Latvia
Politiske partier etablert i 1993
Politiske partier etablert i 1997
Politiske partier nedlagt i 2011
1990-årene i Latvia
2011 i Latvia
Bæreevne

Bæreevne er et begrep som brukes for flater eller lange gjenstander som er ment å tåle en viss vektmessig belastning. Det gjelder så vel for islagte vann, trelast, gulv, flater av annen art, tauverk osv. Bæreevnen oppgis i hverdagslivet i kilo maksimalvekt som saken kan belastes med før noe ryker eller bryter sammen. 

Bæreevnen kan endre seg over tid og ved endrede betingelser i omgivelsene i mange tilfeller, slik som når treverk eller fibre forvitrer og is blir morken på vårparten.

Definisjonen med hensyn på vegbygging. Den største aksellast en veg kan ta over en tidsperiode (dimensjoneringsperioden) uten at vegens kjørbarhet ved normalt vedlikehold faller under en nedre akseptabel grense. Bæreevnen kan bl.a. fastsettes ved nedbøyningsmålinger. Nedbøyningene og dermed bæreevnen kan variere sterkt gjennom året.
 
Begrepet bæreevne brukes også innen økologien, som  økologisk bæreevne.

For geoteknisk, se geoteknisk bæreevne.

Se også
Aksellast
Skråningsstabilitet

Eksterne lenker
 Standard for drift og vedlikehold, håndbok 111  – Statens vegvesen
 Standard for drift og vedlikehold, temahefte  – Statens vegvesen

Jordmekanikk